cyanic-selkie/wikianc huggingface dataset:
სინგაპურის ხელოვნების მუზეუმი
კოლექციები
მუზეუმი მუდმივად თანამშრომლობს ხელოვნების სხვა ინსტიტუტებთან გამოფენების თანადაფინანსებისა და მოწყობის მიზნით. მსგავსი ტიპის თანამშრომლობის შედეგად მოეწყო გამოფენები: კვლავ მოძრაობა: სამმაგი ანგარიში სურათზე (იოკოჰამას მუზეუმთან თანამშრომლობით), იაიოი კუსამასა და იასუმა მორიმურას შემოქმედებაზე კონცენტრირებული Trans-Cool TOKYO (ტოკიოს თანამედროვე ხელოვნების მუზეუმთან თანამშრომლობით), და ბილ ვიოლას, ჟან-ლიუკ გოდარისა და ბრიუს ნაუმანის შემოქმედებაზე კონცენტრირებული ვიდეო, ხელოვნება, ისტორია (პომპიდუს ცენტთან თანამშრომლობით).
მუზეუმი ორგანიზებას უწევს თანამედროვე ხელოვნების გამოფენებსა და ღონისძიებებს. მაგალითისთვის, მუზეუმში ინსტალაციის მოსაწყობად ორჯერ იყო მიწვეული ფრანგი მხატვარი, სტეფან ბლანკეტი. პირველად 2012 წლის ფესტივალზე მან საზოგადოებას წარუდგინა დამახინჯებული ტყე, ხოლო 2013 წელს ხელოვნების ბაღების გამოფენაზე ინსტალაცია, სახელწოდებით: მანათობელი სიზმრები სიღრმეში წარადგინა. ფრანგმა ემანუელ გილიაუმ, სინგაპურის ხელოვნების მუზეუმში 2011 წელს წარადგინა თავისი ნამუშევარი მანამ სანამ მზე ამოვა.
სქოლიო
კატეგორია:სინგაპურის მუზეუმები კატეგორია:1996 წელს დაარსებული მუზეუმები
ჰასეკურა ცუნენაგა
მინი|მარჯვნივ|200პქ|ჰასეკურა ცუნენაგა ჰასეკურა როკუემონ ცუნენაგა (支倉六右衛門常長?; დ. 1571 — გ. 1622) — სამურაი, პირველი იაპონელი, რომელიც ევროპაში ჩავიდა დიპლომატიური მისიით 1613 წელს სავაჭრო და პოლიტიკური კავშირების დასამყარებლად. ელჩობამ წყნარი ოკეანე გადაჭრა, ჩავიდა აკაპულკოში, მექსიკა, შემდეგ კი მადრიდსა და რომში გაემგზვრა. ევროპაში მოგზაურობამ 7 წელი გასტანა. შემდეგი ელჩობა ევროპაში მხოლოდ 250 წლის შემდეგ, 1862 წელს, ჩავიდა.
რესურსები ინტერნეტში
კატეგორია:იაპონელი დიპლომატები კატეგორია:სამურაები კატეგორია:დაბადებული 1571 კატეგორია:გარდაცვლილი 1622
თეიმურ რაჯაბოვი
თეიმურ ბორისის ძე რაჯაბოვი (Teymur Rəcəbov; ) — აზერბაიჯანელი მოჭადრაკე, მსოფლიო დონის გროსმეისტერი (2011 წლიდან). 2019 წლის ოქტომბრის რეიტინგის მონაცემებით, აზერბაიჯანელ მოჭადრაკეებს შორის მე-2 და მსოფლიოს მოჭადრაკეებს მე-9 ადგილს იკავებს.
2001 წელს, 14 წლისას გროსმეისტერის წოდების მოპოვებით, ისტორიაში მეორე ყველაზე ახალგაზრდა გროსმეისტერი გახდა. 2003 წელს, „ლინარესის ტურნირზე“ იმ პერიოდის მსოფლიოს ნომერ პირველი მოჭადრაკის გარი კასპაროვის დამარცხების შემდეგ, ისტორიაში შევიდა, როგორც ყველაზე ახალგაზრდა მოჭადრაკე, რომელმაც მსოფლიოს ნომერ პირველი მოჭადრაკე დაამარცხა. მოგვიანებით იმავე წელს მსოფლიოს ყოფილი ჩემპიონები ვიშვანათან ანანდი და რუსლან პონომარიოვი დაამარცხა. ამ შედეგების მიხედვით, რაჯაბოვი 1 წელში ფიდე-ს სამი მსოფლიო ჩემპიონის დამმარცხებელი ოსტატი მოჭადრაკე გახდა. 2012 წლის ნოემბერში, მაქსიმალური რეიტინგით 2793 მოიპოვა და მსოფლიო მოჭადრაკეების სიაში მე-4 ადგილი დაიკავა.
2011 და 2013 წლებში ორჯერ იაპარეზა მოჭადრაკეების კანდიდატდა ტურნირზე და 2020 წლის ჭადრაკის მსოფლიო ჩემპიონატზე გამოსვლის უფლება მოიპოვა. 2009, 2013 და 2017 წლებში აზერბაიჯანის ეროვნული გუნდის შემადგენლობაში გაიმარჯვა ევროპის ჩემპიონატზე. მისი პირადი მიღწევებია 2007 წელს „ვეიკ-ან-ზის ტურნირის“, 2008 წლის „ელისტას გრან-პრის“, 2017 წლის ჟენევის გრან-პრისა და ბოლოს 2019 წლის მსოფლიო ჭადრაკის თასის მოგება.
სქოლიო
კატეგორია:დაბადებული 12 მარტი კატეგორია:დაბადებული 1987 კატეგორია:აზერბაიჯანელი მოჭადრაკეები კატეგორია:ბაქოში დაბადებულები
Diacamma jacobsoni
Diacamma jacobsoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
საბჭოთა კავშირის გმირი
მინი|200პქ|ოქროს ვარსკვლავი საბჭოთა კავშირის გმირი (Герой Советского Союза) — საპატიო წოდება სსრ კავშირში, წარჩინების უმაღლესი ხარისხი სახელმწიფოს წინაშე დამსახურებისათვის — გმირობისათვის. დაწესებულია 1934 წლიდან. ანიჭებდა სსრკ უმაღლესი საბჭოს პრეზიდიუმი. საბჭოთა კავშირის გმირს გადაეცემა სსრკ-ის უმაღლესი ჯილდო — ლენინის ორდენი; სსრკ უმაღლესი საბჭოს პრეზიდიუმის სიგელი და მედალი „ოქროს ვარსკვლავი“. საბჭოთა კავშირის ორგზის გმირს აჯილდოებდნენ მეორე „ოქროს მედლით“ და მის სამშობლოში ბრინჯაოს ძეგლს უგებდნენ. სამგზის გმირის ბრინჯაოს ბიუსტი კი მოსკოვში იდგმებოდა. მეორე და მესამე მედლით დაჯილდოების შემთხვევაში საბჭოთა კავშირის გმირს გადაეცემა სსრკ უმაღლესი საბჭოს პრეზიდიუმის განსაკუთრებული სიგელი. საბჭოთა კავშირის გმირის წოდების ჩამორთმევა შეეძლო მხოლოდ სსრკ უმაღლესი საბჭოს პრეზიდიუმს. საქართველოში 1983 წელს იყო 164 საბჭოთა კავშირის გმირი.
ლიტერატურა
კატეგორია:სსრკ-ის საპატიო წოდებები
პედრუ გონსალვეში
პედრუ ანტონიო პერეირუ გონსალვეში (დ. 28 ივნისი, 1998), ცნობილი როგორც პედრუ გონსალვეში ან უბრალოდ პოტე, — პორტუგალიელი ფეხბურთელი, შემტევი ნახევარმცველი, მარჯვენა გარემარბი. პორტუგალიის პრიმეირა ლიგის „სპორტინგისა“ და პორტუგალიის ეროვნული საფეხბურთო ნაკრების წევრი.
გონსალვეშმა კარიერა ინგლისურ „ვულვერჰემპტონში“ დაიწყო, საიდანაც ერთი წლის შემდეგ პორტუგალიის პრიმეირა ლიგაში დაწინაურებულ „ფამალიკანს“ შეუერთდა. შთამბეჭდავი სეზონის შემდეგ, რომლის შემდეგაც დასახელდა პრიმეირა ლიგის წლის საუკეთესო ახალგაზრდა ფეხბურთელად 2020 წელს, გონსალვეში შეუერთდა პორტუგალიურ გრანდ „სპორტინგს“. იქ მან ცენტრალური ნახევარმცველის პოზიციიდან შემტევ ნახევარმცველად გადაინაცვლა, ლიგის 32 თამაშში 23 გოლი გაიტანა, მიენიჭა ბოლა დე პრატა, დაეხმარა „სპორტინგის“ პრიმეირა ლიგისა და პორტუგალიის თასის მოგებაში. 2021 წელს ზედიზედ მეორედ დასახელდა პრეიმეირა ლიგის წლის სიმბოლური გუნდის წევრად და ლიგის წლის საუკეთესო ახალგაზრდა ფეხბურთელად.
გონსალვეში თამაშობდა პორტუგალიის ახალგაზრდულ ნაკრებებში, იყო 18, 20 და 21 წლამდე ფეხბურთელთა ნაკრებების წევრი. მისი დებიუტი ეროვნულ ნაკრებში შედგა 2021 წელს. გონსალვეში იყო პორუტგალიის შემადგენლობის წევრი 2020 წლის ევროპის საფეხბურთო ჩემპიონატზე.
ადრეული ცხოვრება
დაიბადა შავესში მდებარე სოფელ ვიდაგოში, პედრუს მამა მისი დაბადებიდან ერთი თვის შემდეგ გარდაიცვალა. გონსალვეშის კარიერა 8 წლის ასაკში, ვიდაგოში დაიწყო, სადაც დედამისი საფეხბურთო ფორმების დამზადებაზე მუშაობდა. ბავშვობაში მისი წონისა და ზომების გამო მიიღო ზედმეტსახელები „პოტინიო“ და „პოტე“.
სქოლიო
კატეგორია:დაბადებული 28 ივნისი კატეგორია:დაბადებული 1998 კატეგორია:პორტუგალიელი ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები
მიხო ბორაშვილი
მიხო ბორაშვილი (დ. 14 ოქტომბერი, 1947, კასპი) — ქართველი მსახიობი, რეჟისორი, სცენარისტი, საქართველოს კინემატოგრაფისთა შემოქმედებითი კავშირისა (1995 წლიდან) და შოთა რუსთაველის თეატრისა და კინოს სახელმწიფო უნივერსიტეტის აკადემიური საბჭოს წევრი (2007-2010).
ბიოგრაფია
დაიბადა 1947 წლის 14 ოქტომბერს კასპში. 1979 წელს დაამთავრა ლენინგრადის თეატრის, მუსიკისა და კინემატოგრაფიის სახელმწიფო ინსტიტუტის ტელერეჟისურის ფაკულტეტი (იული კარასიკის სახელოსნო). 1969-2006 წლებში მუშაობდა კომპანია „ქართულ ტელეფილმში“ ჯერ კინორეჟისორის ასისტენტად, 1989 წლიდან — კინორეჟისორად. 2006 წლამდე კომპანიის დოკუმენტური ფილმების განყოფილების ხელმძღვანელი. 2003 წლიდან ეწევა პედაგოგიურ მოღვაწეობას შოთა რუსთაველის თეატრისა და კინოს უნივერსიტეტში, 2017 წლამდე ხელმძღვანელობდა მხატვრული კინოს რეჟისურის სახელოსნოს. გამოქვეყნებული აქვს 4 ქრესტომათიული სახელმძღვანელო: „კინორეჟისურა“, „დოკუმენტური კინოს რეჟისურა“, „საუბრები კინორეჟისურაზე“ (6 წიგნად) და 3 სამეცნიერო ნაშრომი: „ლევ კულეშოვის სამონტაჟო კონცეფცია“, „სერგეი ეიზენშტეინის სამონტაჟო თეორიების ევოლუცია“, „ვსევოლოდ პუდოვკინი და ფოტოგენია“.
გადაღებული აქვს 35-ზე მეტი მხატვრული, დოკუმენტური და მოკლემეტრაჟიანი ფილმი, რომელთა უმეტესობის სცენარის ავტორიც თავად არის. გადაღებულია ფილმებში: „მაგდანას ლურჯა“ (მიხო), „სხვისი შვილები“ (გია), „მე, ბებია, ილიკო და ილარიონი“ (რომული) და სხვა.
სქოლიო
კატეგორია:ქართველი კინორეჟისორები კატეგორია:ქართველი სცენარისტები კატეგორია:ქართველი მსახიობები კატეგორია:დაბადებული 14 ოქტომბერი კატეგორია:დაბადებული 1947
ყვითელი ნისლი (რომანი)
ყვითელი ნისლი (Жёлтый Туман) — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეხუთე ტომი.
სიუჟეტი
ოდესღაც ჯადოქარმა გურიკაპმა დაამარცხა ალქაჯი არახნა, მაგრამ ვერ გაანადგურა იგი, ვინაიდან მეტად კეთილი იყო. მან მხოლოდ დააძინა არახნა - 5000 წლით, იმ იმედით, რომ ამ პერიოდში იგი გამოსწორდებოდა. მას შემდეგ, რაც გურიკაპი მოკვდა, გავიდა დიდი დრო. ჯადოსნური ქვეყნის ხალხებმა და ცხოველებმა დაივიწყეს ეს ამბავი. არახნამ გაიღვიძა, თავისი მსახურებისგან შეიტყო უკანასკნელ მოვლენათა შესახებ და გადაწყვიტა ჯადოსნური ქვეყნის დაპყრობა. თავდაპირველად გადაწყვიტა, ეს ურფინ ჯუსის დახმარებით ეცადა, მაგრამ ჯუსმა უარი უთხრა დახმარებაზე, ვინაიდან მიხვდა, რომ ბრძოლით ამის მიღწევა შეუძლებელია და არახნას უწინასწარმეტყველა დაღუპვა. მაშინ გნომებმა არახნას რუფ ბილანი გაუგზავნეს, მოღალატე, რომელიც ურფინის მმართველობის შემდეგ დაიმალა მიწისქვეშეთში.
კეთილი ჯადოქრების მიწებზე თავდასხმა არახნასათვის საშიში იყო, მაგრამ სხვა ადგილებშიც დიდი წინააღმდეგობა გაუწიეს. მაშინ მან გადაწყვიტა, გაევრცელებინა დიდი წყევლა - მომწამლავი ყვითელი ნისლი, რომელმაც დაფარა დაუმორჩილებელი მიწები. მაგრამ ხალხმა ისწავლა მისგან დაცვა და იმალებოდა იქ, სადაც ყვითელი ნისლი ვერ შედიოდა.
ნისლმა ასევე შეცვალა ბუნებრივი პირობებიც - მზე ჯადოსნურ ქვეყანაში ვერ აღწევდა და პირველად, მრავალი ათასი წლის შემდეგ, ზამთარმა დაისადგურა. ამიტომ საფრთხობელამ დასახმარებლად უხმო ენისა და ტიმს, რათა მათ აეხსნათ, თუ როგორ იკერება ზამთრის სამოსი და როგორ შენდება თბილი სახლები. თუმცა მოხუცი მეზღვაური ჩარლი ბლეკი მიხვდა, რომ სამოსი და სახლები გამოსავალს არ წარმოადგენდნენ. ზურმუხტის ქალაქში მისი ზედამხედველობით ოსტატმა ლესტარმა და მუშებმა შექმნეს გიგანტური ლითონის რაინდი, რომელსაც ტილი-ვილი ეწოდა.
არახნას წინააღმდეგ იბრძვიან ელი, ტიმი, ჩარლი ბლეკი და სხვები. თაგვების დედოფალი რამინა, თავის რაზმთან ერთად, ასევე მონაწილეობს ბრძოლაში. საფრთხობელა იტყუებს არახნას გამოქვაბულიდან, ტილი-ვილი და არწივი კარფაქსი მას იტყუებენ მაღალ მთაზე. ბრძოლის დროს არახნა ეცემა ქვესკნელში და ყვირის - „ურფინი მართალს ამბობდა“. გნომები ეხმარებიან მოგზაურებს და უჩვენებენ არახნას ჯადოსნურ წიგნს. ჩარლი ბლეკი კითხულობს შელოცვას და ნისლი ქრება. წიგნს წვავენ, რათა იგი აღარასოდეს იქნას გამოყენებული.
რესურსები ინტერნეტში
კატეგორია:წიგნები ჯადოსნურ ქვეყანაზე (ვოლკოვი) კატეგორია:1970 წლის რომანები
ზაჰესის პეტრე მოციქულის ეკლესია
ზაჰესის პეტრე მოციქულის ეკლესია — ეკლესია დგას ზაჰესის ჩრდილო-აღმოსავლეთით 400 მეტრზე, გორაკზე. სტილისტური ნიშნებით მიეკუთვნება გარდამავალ პერიოდს.
ეკლესია დარბაზულია (11 X 6,7 მ), ნაგებია ქვიშაქვით. შესასვლელი დასავლეთიდანაა. სწორკუთხა კარი შიგნით და გარეთ არქიტრავით არის გადახურული. აღმოსავლეთით ნახევარწრიული აფსიდია. აფსიდის სარკმლის ორივე მხარეს თითო სწორკუთხა ნიშია. დასავლეთ და სამხრეთ კედლებში თითო თაღოვანი სარკმელია. აფსიდის წინ 0,4 მეტრზე ქვის კანკელი დგას (შემორჩენილია 1 მეტრის სიმაღლეზე). კამარის შეკიდული საბჯენი თაღი აგურისაა. იგი ქვის კრონშტეინებს ეყრდნობა. კონქის და კამარის ზედა სივრცე შენობის მთელ სიგრძეზე შეკრულია პილასტრებით, რომლებიც სახურავის კეხის საბჯენის როლს ასრულებენ. ეკლესიის თაროსებრ ლავგარდანს ჰორიზონტალური შემონაკეცები ჰქონია.
რესურსები ინტერნეტში
კატეგორია:თბილისის ეკლესიები
13 აპრილი
13 აპრილი — გრიგორიანული კალენდრის 103-ე დღე (ნაკიან წლებში - 104–ე დღე). წლის ბოლომდე დარჩენილია 262 დღე.
დღის მოვლენები
right|100px
იხილეთ აგრეთვე
0413
მირანტე-დუ-ვალე
thumb|250px|მირანტე დო ვალე
მირანტე-დუ-ვალე (Mirante do Vale) — ცათამბჯენი სან-პაულუში. მისი სიმაღლე ბოლო სართულის ჩათვლით 168.8 მეტრია, ხოლო ქიმის ჩავთლით 170 მ. სართულების რაოდენობა 51-ია. წარმოადგენს ბრაზილიის ყველაზე მაღალ შენობას.
რესურსები ინტერნეტში
კატეგორია:სან-პაულუ კატეგორია:ბრაზილიის ცათამბჯენები
ედვარდ გრიგი
ბიოგრაფია
thumb|left|ედვარდ გრიგი, [[1858.]] left|thumb|[[ულე ბული.]] ედვარდ გრიგი დაიბადა ნორვეგიის ქალაქ ბერგენში. გრიგი მუსიკალურ ოჯახში იზრდებოდა: დედამისი - ჯესინა ედვარდს 6 წლიდან ფორტეპიანოზე დაკვრას ასწავლიდა.
1858 წლის ზაფხულს მან გაიცნო თავის დროზე განთქმული მევიოლინე ულე ბული. მევიოლინემ 15 წლის მუსიკოსის ნიჭი შეამჩნია და ურჩია მუსიკოსობა და ლაიფციგის უნივერსიტეტში მოაწყო. ბერგენი, სადაც გრიგი დაიბადა და ახალგაზრდობის წლები გაატარა, ცნობილი იყო ეროვნული მხატვრული ტრადიციებით; განსაკუთრებით თეატრის სფეროში: აქ დაიწყეს მოღვაწეობა ჰენრიკ იბსენმა და ბიორნსტიერნე ბიორნსონმა; ბერგენში დაიბადა და ხანგრძლივად ცხოვრობდა ულე ბული. სწორედ მან პირველმა მიაქცია ყურადღება ედვარდის უჩვეულო მუსიკალურ ნიჭს (ბიჭუნა თორმეტი წლიდან თხზავდა) და ურჩია მშობლებს ჩაერიცხათ იგი ლაიფციგის კონსერვატორიაში, რაც შესრულდა 1858 წელს. მცირე შესვენებით გრიგი ლაიფციგში დარჩა 1862 წლამდე.
გრიგი უსიამოვნოდ იგონებდა შემდეგში კონსერვატორიაში სწავლის წლებს, სწავლების სქოლასტიკურ მეთოდებს, თავისი მასწავლებლების კონსერვატიზმს, მათ ჩამორჩენილობას ცხოვრებისაგან. გულკეთილი იუმორის ტონით აღწერა მან ეს წლები, ისევე როგორც თავისი ბავშვობა ავტობიოგრაფიულ ნარკვევებში სათაურით „ჩემი პირველი წარმატება“, ახალგაზრდა კომპოზიტორმა გამოიჩინა ძალა „განთავისუფლებულიყო ყოველგრვარი უვარგისი ხარახურისაგან, რაც მან შინ და უცხოეთში ღარიბული აღზრდით შეიძინა“ – ეს მას მცდარი გზისაკენ უბიძგებდა. „ამ ძალაში იყო ჩემი გადარჩენა, ჩემი ბედნიერება, - წერდა გრიგი – და როდესაც მე შევიცანი ეს ძალა, როგორც კი გავიცანი ჩემი თავი, - მე განვახორციელე ის. რასაც მსურს ჩემი ერთადერთი წარმატება ვუწუდო...“ მაგრამ ლაიფციგში ყოფნამ მას ცოტა როდი შესძინა: მუსიკალური ცხოვრების დონე ამ ქალაქში მაღალი იყო, და თუ არა კონსერვატორიაში, მის ფარგლებს გარეთ მაინც ეცნობოდა გრიგი თანამედროვე კომპოზიტორების მუსიკას, რომელთა შორის იგი ყველაზე მეტად შემანსა და შოპენს აფასებდა.
გრიგმა, როგორც კომპოზიტორმა, მეცადინეობა განაგრძო მაშინდელი სკანდინავიის მუსიკალური ცენტრში – კოპენჰაგენში. მისი ხელმძღვანელი გახდა ცნობილი დანიელი კომპოზიტორი, მენდელსონის თაყვანისმცემელი, მილს გადე (1817 - 1890), მაგრამ ეს მეცადინეობა არ აკმაყოფილებდა გრიგს: იგი ახალ გზებს ეძებდა ხელოვნებაში. რიკარდ ნურდროკთან შეხვედრა დაეხმარა მათ აღმოჩენაში - „თითქოს ამეხილა“, - ამბობდა იგი. ახალგაზრდა კომპოზიტორებმა ფიცი დასდეს მთელი ძალები შეეწირათ მუსიკაში ეროვნული ნორვეგიული საწყისის განვითარებისათვის, მათ ულმობელი ბრძოლა გამოუცხადეს რომანტიკულად შერბილებულ „სკანდინავიზმს“, რომელიც ამ საწყის გამოვლინების საშუალებთა ნიველირებას ახდენდა. გრიგის შემოქმედებით ძიებას მხურვალედ დაუჭირა მხარი ულე ბულმა – ნორვეგიაში ერთად მოგზაურობის დროს მან გააცნო თავის ახალგაზრდა მეგობარს ხალხური ხელოვნების საიდუმლოებანი.
ახალი იდეური მისწრაფებები მალე აღიბეჭდა კომპოზიტორის შემოქმედებაში. საფორტეპიანო „იუმორესკებში“ op.6 და სონატაში op.7 აგრეთვე სავიოლინო სონატაში op.8 და უვერტიურაში „შემოდგომით“ op.11. უკვე გამოკვეთით გამომჟღავნდა გრიგის სტილის ინდივიდუალური მხარეები. იგი კიდევ უფრო სრულყოფდა მათ თავისი ცხოვრების მომდევნო პერიოდში, რომელიც დაკავშირებულია ქრისტიანიასთან (ახლანდელი ოსლო). thumb|right|ედვარდ გრიგი, [[1876.]]
1866 წლიდან 1874 წლამდე გრძელდებოდა მუსიკალურ-საშემსრულებლო და საკომპოზიტორო მოღვაწეობის ეს დაძაბული პერიოდი.
ჯერ კოდევ კოპენჰაგენში, ნურდროკთან ერთად გრიგმა ჩამოაყალიბა საზოგადოება „ევტერპა“, რომელიც მიზნად დაისახა ახალგაზრდა მუსიკოსთან თხზულებების პროპაგანდა. სამშობლოში დაბრუნებისას, ნორვეგიის დედაქალაქ ქრისტიანიაში, გრიგმა თავის მუსიკალურ-საზოგადოებრივ საქმიანობას უფრო ფართო გასაქანი მისცა. სათავეში ჩაუდგა ფილარმონიულ საზოგადოებას და ცდილობდა კლასიკასთან ერთად დაენერგა მსმენელთა ინტერესი და სიყვარული შუმანის, ლისტის, ვაგნერის წინამორბედებისადმი, რომელთა სახელები ნორვეგიაში ჯერ ცნობილი არ იყო, და აგრეთვე გაეცნო მათთვის ნორვეგიული ავტორების მუსიკაც. გრიგი გამოდიოდა აგრეთვე როგორც პიანისტი-შემსრულებელი საკუთარი ნაწარმოებებით, ხშირად თავის ცოლთან კამერულ მომღერად ნინა ჰაგერუპთან ერთად. მისი მუსიკალურ-საგანმანათლებლო მუშაობა ინტენსიურ საკომპოზიტორო საქმიანობასთან ხელჩაკიდებული მიმდინარეობდა. სწორედ ამ წლებში დაწერა საფორტეპიანო კონცერტი op.16, მეორე სავიოლინო სონატა op.13 (მისთის ერთ-ერთი ყველაზე საყვარელი ნაწარმოები) და დაიწყო ვოკალური პიესების რვეულთა სერიებისა და აგრეთვე, როგორც ინტიმურ ლირიკული, ისე ხალხური-საცეკვაო ხასიათის საფორტეპიანო მინიატურების გამოცემა.
ლისტი აბატის წოდების მიღების შემდეგ, ამ წლებში რომში ცხოვრობდა. იგი პირადად არ იცნობდა გრიგს, მაგრამ 1868 წლის დასასრულს მის პირველ სავიოლინო სონატას გაეცნო და მუსიკის სიახლით განცვიფრებულმა აღფრთოვანებული წერილი მისწერა ავტორს. ამ წერილმა დიდი როლი შეასრულა გრიგის ბიოგრაფიაში: ლისტის მორალურმა მხარდაჭერამ განამტკიცა მისი იდეურ-მხატვრული პოზიციები. 1870 წელს ისინი პირადად შეხვდნენ ერთმანეთს. თანამედროვე მუსიკაში ყოველივე ნიჭიერის კეთიშობილმა და დიდსულოვანმა მეგობარმა, განსაკუთრებით იმათმა მომხრემ, ვინც ეროვნულ საწყისს ამჟღავნებდა შემოქმედებაში, ლისმა მხურვალედ მიიღო გრიგის ახლად დამთავრებული საფორტეპიანო კონცერტი. მან განუცხადა: „ასევე განაგრძეთ, თქვენ გაქვთ ამისი მონაცემები, და – არავის შეუშინდეთ!...“
როდესაც თავის ნათესავებს უამბობდა ლისტთან შეხვედრაზე, გრიგი უმატებდა: „ამ სიტყვებს ჩემთვის უსაზღვრო დიდი მნიშვნელობა აქვთ. ეს, რაღაც დალოცვის მსგავსია. და არაერთხელ მოვიგონებ მე ამ სიტყვებს იმედების გაცრუებისა და მწუხარების დროს. ამ წუთების გახსენება ჯადოსნური ძალით გამამხნევებს განცდის ჟამს“.
გრიგი იტალიაში გაემგზავრა სახელწმიფო სტიპენდიის ხარჯზე, რამდენიმე წლის შემდეგ, სვენსენთან ერთად მან მუდმივი სახელმწიფო პენსია მიიღო, რამაც მისცა საშუალება განთავისუფლებულიყო მუდმივი სამსახურის ადგილიდან. 1873 წელს გრიგმა დატოვა ქრისტიანია, ხოლო მომდევნო წელს გადასახლდა მშობლიურ ბერგენში. იწყება მისი ცხოვრების მომდევნო, უკანასკნელი, ხანგრძლივი პერიოდი, რომელიც აღინიშნება დიდი შემოქმედებითი წარმატებებით საზოგადოებრივი აღიარებით სამშობლოში და საზღვარგარეთ. ეს პერიოდი იწყება იბსენის პიესა „პერ-გიუნტის“ მუსიკის შექმნით (1874-1875). სწორედ ამ მუსიკამ გაუთქვა გრიგს სახელი ევროპაში. „პერ-გიუნტის“ მუსიკასთან ერთად შეიქმნა მწვავე დრამატული საფორტეპიანო ბალადა op.24, სიმებიანი კვარტეტი op.27. სიუიტა „ჰოლბერგის დროიდან“ op.40, რიგი რვეულებისა საფორტეპიანო პიესებითა და ვოკალური ლირიკით, სადაც კომპოზიტორი სულ უფრო ხშირად მიმართავს ნორვეგიელი პოეტების ტექსტებს, და სხვა თხზულებები. გრიგის მუსიკამ დიდი პოპულარობა მოიპოვა, შეაღწია რა საკონცერტო ესტრადაზე და შინაურ ყოფაში; მის ნაწარმოებებს ბეჭდავს გერმანიის ერთ-ერთი ყველაზე სოლიდური გამომცემლობა, მრავლდება საკონცერტო მოგზაურობათა რაოდენობა. მისი მხატვრული დამსახურების აღიარებასთან დაკავშირებით გრიგს მთელი რიგი აკადემიების წევრად ირჩევენ: შვედეთისა 1872 წელს, ლეიდენისა (ნიდერლანდებში) 1883, საფრანგეთისა (1890) და ჩაიკოვსკისთან ერთად 1893 წელს – კემბრიჯის უნივერსიტეტის დოქტორად.
thumb|right|ედვარდ გრიგი, [[1905.]] დროთა განმავლობაში გრიგი სულ უფრო მეტად ერიდება დედაქალაქის ხმაურთან ცხოვრებას. საგასტროლო ტურნსთან დაკავშირებით მან მოიარა ბერლინი, ვენა, პარიზი, ლონდონი, პრაღა, ვარშავა, მაშინ როცა ნორვეგიაში იგი განმარტოებით ცხოვრობს, უმეტესად ქალაქგარეთ (ჯერ ლუფტჰუსში, შემდეგ ბერგენის მახლობლად თავის მამულში, რომელიც უწოდა ტროლდჰაუგენი, ესე იგი „ტროლების ბორცვი“); ძირითად დროს შემოქმედებას უთმობს. მაგრამ გრიგი მაინც არ ტოვებს მუსიკალურ-საზოგადოებრივ საქმიანობას. ასე მაგალითად, 1880-1882 წლების მანძილზე იგი ხელმძღვანელობდა ბერგენში საკონცერტო საოგადოებას „ჰარმონია“, ხოლო 1898 წელს იქვე ჩაატარა ნორვეგიული მუსიკის პირველი ფესტივალი (ექვსი კონცერტისაგან). მაგრამ წელთა მსვლელობაში იძულებული იყო ამაზედაც უარი ეთქვა: მისი ჯანმრთელობა შეირყა, ფილტვების დაავადება გახშირდა. გრიგი გარდაიცვალა 1907 წლის 4 სექტემბერს. მისი სიკვდილი ნორვეგიაში აღინიშნა, როგორც ეროვნული გლოვა.
ღრმა სიმპათიის გრძნობას იმსახურებს ედვარდ გრიგი – ხელოვანი და ადამიანი. გულისხმიერი, ფაქიზი ადამიანებთან დამოკიდებულებაში, თავის მოღვაწეობაში იგი გამოირჩეოდა პატიოსნებითა და პრინციპულობით და, თუმცა პირდაპირ მონაწილეობას არ იღებდა ქვეყნის პოლიტიკურ ცხოვრებაში, რწმენით ყოველთვის დემოკრატი იყო. მშობლიური ხალხის ინტერესებს იგი ყველაზე მაღლა აყენებდა. სწორედ ამიტომ, იმ წლებში როდესაც საზღვარგარეთ გამოჩნდა დეკადენტური ზეგავლენით აღჭურვილი ტენდენციები, გრიგი გამოდიოდა, როგორც ერთ-ერთი დიდი რეალისტი ხელოვანი. „მე წინააღმდეგი ვარ ყოველგვარი იზმებისა“ - ამბობდა იგი ვანგერენიალებთან პოლემიკაში.
თავის მცირე რიცხოვან სტატიებში გრიგი ცოტა მოწსრებული ესთეტიკურ აზრებს როდი გამოთქვამს. იგი ქედს იხრის მოცარტის გენიის წინაშე, მაგრამ ამავე დროს ფიქრობდა, რომ ვაგნერთან გაცნობისას „ეს უნივერსალური გენიოსი, რომლის სული არასოდეს ეგუებოდა ფილისტერობას, ბავშვივით გაიხარებდა ახალ მოღვაწეთა გამო დრამისა და ორკესტრის სფეროში“. ი.ს. ბახი მისთვის თანამედროვე ხელოვნების „ქვაკუთხედს“ წარმოადგენს. შუმანში იგი პირველად ყოვლისა აფასებს მუსიკის „თბილ, ღრმად გულითად ტონს“. თავის თავსაც გრიგი შუმანის სკოლას მიაკუთვნებს. მელანქოლიისა და ოცნებისაკენ მიდრეკილება მას გერმანულ მუსიკასთან ანათესავებს. „თუმცა ჩვენ უფრო სიცხადე და სისხარტე გვიყვარს, - ამტკიცებს გრიგი, - ჩვენი მეტყველებაც კი ნათელი და ზუსტია. ჩვენ ხელოვნებაში“. ბევრ გულთბილ სიტყვებს პოულობდა იგი ბრამისატვის, ხოლო ვერდის ხელოვნებისადმი მიძღვნილ სტატიას იწყებს სიტყვენით: „წავიდა უკანასკნელი, უდიდესი“... thumb|ედვარდ გრიგი (1891), [[ეილიფ პეტერსენი]]
განსაკუთრებით გულთბილი ურთიერთობა აკავშირებდა გრიგს ჩაიკოვსკისთან. მათ პირადად გაიცნეს ერთმანეთი 1888 წელს და ეს მალე ღრმა მეგობრულ გრძნობაში გადაიზარდა, რაც ჩაიკოვსკის გამოთქმით ორი მუსიკალური ნატურის უეჭველი შინაგანი ნათესაობით აიხსნება. „მე ვამაყობ, რომ თქვენი მეგობრობა დავიმსახურეო“, - წერდა იგი გრიგს. ის კი თავის მხრივ კიდევ ერთ შეხვედრაზე ოცნებობდა: „სადაც არ უნდა იყოს: რუსეთში, ნორვეგიაში თუ კიდევ სადმე სხვისგან!“... გრიგრისადმი პატივისცემის გრძნობა გამოხატა ჩაიკოვსკიმ, როდესაც მას უვერტიურა – ფანტაზია „ჰამლეტი“ მიძღვნა, მან შესანიშნავად დაახასიათა გრიგის შემოქმედება თავის „1888 წლის უცხოეთში მოგზაურობის ავტობიოგრაფიულ აღწერაში“.
მცირე ნაწარმოებები
thumb
ვოკალური-სიმფონიური ნაწარმოებები
კატეგორია:ნორვეგიელი მუსიკოსები კატეგორია:ნორვეგიელი კომპოზიტორები კატეგორია:დაბადებული 15 ივნისი კატეგორია:დაბადებული 1843 კატეგორია:გარდაცვლილი 4 სექტემბერი კატეგორია:გარდაცვლილი 1907
The Telltale Head (სიმფსონები)
„The Telltale Head“ — სერიალ „სიმფსონების“ პირველი სეზონის მერვე ეპიზოდი, რომელიც ეთერში 1990 წლის 25 თებერვალს გავიდა.
ამ ეპიზოდში ბარტ სიმფსონი ცდილობს რამდენიმე მისთვის სამაგალითო ბიჭუნას პატივისცემის მოპოვებას. იგი ძვრება ჯებედაია სპრინგფილდის ქანდაკებაზე, ხსნის მის თავს და მთელი ეპიზოდის მანძილზე თან დააქვს.
რესურსები ინტერნეტში
კატეგორია:სიმფსონების ეპიზოდები (სეზონი 1)
Simpsonovi (první série)
ვალია
146px|thumb|ვალია ვალია (Valia; დ. დაახლ. 385 — გ. 419) — ვესტგუთების მეფე. სახელმწიფოს მართავდა 415–419 წლებში.
415 წლის სექტემბრის შუა რიცხვებში აირჩიეს მეფედ. ვალიას მეფედ არჩევა განაპირობა მისმა მკვეთრმა ანტირომაულმა განწყობამ. ისტორიკოსები მას ახასიათებენ, როგორც მკაცრ და ჭკვიან მმართველს. მისი პოლიტიკა საკმაოდ მტრული იყო რომის იმპერიასთან მიმართებაში. V საუკუნის ისტორიკოსი პავლე ოროზი ამბობს:
ვალია გარდაიცვალა 419 წელს, ავადმყოფობის შედეგად.
რესურსები ინტერნეტში
კატეგორია:ვესტგუთების მეფეები კატეგორია:დაბადებული 385 კატეგორია:გარდაცვლილი 419
ჰასო ფონ მანტოიფელი
thumb|170px|ჰასო ფონ მანტოიფელი ჰასო ეკარდ ფონ მანტოიფელი (Hasso Eccard von Manteuffel; დ. 14 იანვარი, 1897, პოტსდამი, გერმანია — გ. 24 სექტემბერი 1978, რაიტი, ავსტრია) — გერმანელი სამხედრო და სახელმწიფო მოღვაწე, ვერმახტის სატანკო ჯარების გენერალი.
სქოლიო
კატეგორია:გერმანელი სამხედრო მოღვაწეები კატეგორია:დაბადებული 14 იანვარი კატეგორია:დაბადებული 1897 კატეგორია:გარდაცვლილი 24 სექტემბერი კატეგორია:გარდაცვლილი 1978
კოდაჟასი
კოდაჟასი (Codajás) — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონესის მეზორეგიონს.
რესურსები ინტერნეტში
კატეგორია:ამაზონასის შტატის მუნიციპალიტეტები
მუცუ (ქალაქი)
მუცუ (むつ市) — ქალაქი იაპონიაში, რომელიც მდებარეობს აომორის პრეფექტურაში.
გეოგრაფიული მდებარეობა
ქალაქი განთავსებულია კუნძულზე ჰონსიუ. დასახლებული პუნქტი მდებარეობს აომორი პრეფექტურაში, ტოჰოკუს რეგიონში. მას ესაზღვრება დასახლებები ომა, იოკოგამა, სოფლები ჰიგასიდორი, კაძამაურა, საი.
მოსახლეობა
ქალაქის მოსახლეობა შეადგენს, ხოლო სიმჭიდროვე —  ადამიანი/კმ².
რესურსები ინტერნეტში
კატეგორია:ქალაქები (პრეფექტურა აომორი)
Sad but True
„Sad but True“ — ამერიკული მძიმე მეტალ ჯგუფ მეტალიკის სიმღერა და მეხუთე სინგლი მათივე მეხუთე სტუდიური ალბომიდან Metallica.
შთაგონება
ჯეიმზ ჰეტფილდს ამ სიმღერის შექმნის ბიძგი მისცა ფილმმა „მაგია“, ენტონი ჰოპკინზის მონაწილეობით. ამ ფილმის იდეა არის პიროვნების გაორება, რაც გადმოცემულია ჰოპკინზისა და მისი ხელის თოჯინის ურთიერთობით.
მუსიკა
მუსიკა დაწერილია ჯეიმზ ჰეტფილდისა და ლარს ულრიხის მიერ. ამ სიმღერისთვის ჯგუფმა გიტარები მომართა მთელი საფეხურით ქვემოთ, D ტიუნინგით, ხოლო ბას-გიტარა — A ტიუნინგით, რომელიც გიტარის D ტიუნინგს შეესაბამება.
2004 წელს Guitar Player-მა მოათავსა ჯეიმზ ჰეტფილდის ტონი ამ სიმღერიდან სიაში ყველა დროის 50 საუკეთესო ტონი
ტექსტი
სიმღერის ტექსტის ინტერპრეტაცია რამდენიმენაირად არის შესაძლებელი. გავრცელებული მოსაზრებით, იგი ადამიანის ბოროტ ნაწილზეა, რომელიც ცდილობს გააკონტროლოს დანარჩენი ნაწილიც. სხვა ვერსიებით, იგი რელიგიისადმი ბრმა რწმენაზეა.
მუსიკალური ვიდეო
სიმღერაზე გადაღებული იქნა მუსიკალური ვიდეო, რომლის რეჟისორიცაა უეინ იშემი. ვიდეო გადაღებულია 1992 წლის იანვარში ჯგუფის კონცერტზე სან-დიეგოში, კალიფორნია, და, ფაქტობრივად, ასახავს ჯგუფის შესრულებას ამ კონცერტზე. მისი პრემიერა გაიმართა იმავე წლის 5 ოქტომბერს.
ჩარტები
! style=background: #ddffdd;|ჩარტი ! style=background: #ddffdd;|უმაღლესი პოზიცია ! style=background: #ddffdd;|ხანგრძლივობა ჩარტში(კვირებში)
სქოლიო
კატეგორია:1993 წლის სინგლები კატეგორია:მეტალიკის სიმღერები კატეგორია:1991 წლის სიმღერები
თამარ პაზიაშვილი
'თამარ პაზიაშვილი' ( დ. 1980, თბილისი) - სტენფორდისა და კალიფორნიის უნივერსიტეტების პროფესორი, წარმატებული ქართველი მეცნიერი. ეპილეფსიის კვლევის საკითხებში შეტანილი წვლილისთვის Michael prize-ით დააჯილდოვეს. Michael prize ნობელის პრემიის შემდეგ ერთ-ერთი ყველაზე მნიშვნელოვანი ჯილდოა რომელიც ორ წელიწადში ერთელ გადაეცემათ მეცნიერებს. [|მინი|მარჯვნივ|თამარ პაზიაშვილი]
ბიოგრაფია
თამარ პაზი(პაზიაშვილი) დაიბადა თბილისში 1980 წელს. სკოლის რვა კლასი თბილისში დაამთავრა და 1994 წელს დედასთნ ერთდ საფრანგეთში გაემგზავრა. დედა, ისევე როგორც მისი ოჯახის ძირითადი ნაწილი, ფიზიკოსია და იმჟამად ცერნში (ატომური კვლევების ევროპული ორგანიზაცია) მუშაობდა. თამარმა სწავლა ვოლტერის სახელობის ლიცეუმში გააგრძელა, სადაც მისი მათემატიკის დონის შეფასების შემდეგ ორი კლასით წინ დასვეს, თუმცა იმ დროს ფრანგული საერთოდ არ იცოდა.შესაბამისად, ორი წლით ადრე წარმატებით დაამთვრა ლიცეუმი და ჩაირიცხა ლიონის სამედიცინო ინსტიტუტში. უმაღლესი განათლება პარიზის მარი და პიერ კიურის სახელობის უნივერსიტეტში მიიღო. მესამე კურსზე იყო, როდესაც ასტრობიოლოგურ კონფერენციაზე გაიცნო იტალიელი ფიზიკოსი, ისიც ფიზიკოსების ოჯახიდან და მალევე დაქორწინდნენ, რასაც ერთ წელიწადში მოჰყვა დისერტაციის დაცვა კოლეჯ დე ფრანსში.
2007 წელს ახალგაზრდა ცოლ–ქმარი ამერიკის შეერთებულ შტატებში გაემგზავრა, სადაც თამარმა  სტანფორდის უნივერსიტეტში პოსტ დოკტორანტის პოზიცია დაიკავა, მეუღლემ კი ნასაში დაიწყო მუშაობა. ამერიკაში შეეძინათ შვილი, სოფო, რომელსაც ძალიან უყვარს დედის სამშობლო – საქართველო. ნიჭმა და დაუღალავმა შრომამ შესაბამისი შედეგი გამოიღო. 33 წლის ასაკში თამარ პაზიაშვილი გახდა სან ფრანცისკოსა და სტანფორდის უნივერსიტეტების ასისტენტ-პროფესორი და ლაბორატორიის გახსნის შეთავაზება მიიღო გლადსტოუნის ინსტიტუტისგან. ლაბორატორია მის სახელს ატარებს (პაზ ლაბ) და ადამიანის ტვინისა და ტვინის პრობლემების შესწავლით არის დაკავებული. თამარი თვლის, რომ რთულ, მაგრამ უზომოდ საინტერესო და საჭირო საქმეს აკეთებს. გლადსტოუნის უნივერსიტეტის ნეირონული დარღვევების შესწავლის ცენტრის ხელმძღვანელი ლენარტ მაკი ამბობს, რომ უნივერსიტეტი ძალიან ამაყობს ახალგაზრდა მეცნიერის მიღწევებით.
საქართველოსთნ ურთიერთობა
თამარ პაზიაშვილს ქართველ კოლეგებთან ჯერჯერობით ხშირი კონტაქტი არა აქვს. 2014 წლის ივლისში იგი ჩამოვიდა პრეზიდენტ სააკაშვილის ბიბლიოთეკის მოწვევით და ჰქონდა პირველი შეხვედრა ქართველ საზოგადოებასთან. მისი მოხსენება ეპილეფსიის მკურნალობაში ახალ მიდგომებსა და მიმდინარე კვლევებს შეეხებოდა. ღონისძიება ინგლისურ ენაზე გაიმართა და დიდი ინტერესი გამოიწვია. დამსწრე საზოგადოებამ აღნიშნა, რომ წარმოდგენილი მეთოდი ახალი სიტყვაა ნევროლოგიურ მეცნიერებებში. ორივე მხარემ გამოთქვა მზადყოფნა შემდგომი თანამშრომლობისთვის.
მიღწევები
თამარ პაზიაშვილს ამერიკაში თამარ პაზის სახელით იცნობენ. 34 წლის მეცნიერებათა დოქტორს ჯილდო გადაეცა აღმოჩენისთვის, რომლის საშუალებით, მღრღნელებს ოპტოგენეტიკის დახმარებით ეპილეფსიური კრუნჩხვები დაწყებისთანავე უწყდებათ. ეს ხერხი მეცნიერებს საშუალებას აძლევს, ტვინის გარკვეული უჯრედები სინათლის საშუალებით გაააქტიურონ ან „გამორთონ.“ ქართველმა მეცნიერმა აღმოაჩინა ნეირონების წრედი, რომელსაც კრუნჩხვების შეჩერება შეუძლია.
მნიშვნელოვანი თარიღები
1980 წელი - დაიბადა
1994 წელი - საფრანგეთში წავიდა
2007 წელი - აშშ გაემგზავრა
2014 წელი - ჩამოვიდა საქართველოში
წყარო
http://www.nplg.gov.ge/
Diacamma longitudinale
Diacamma longitudinale — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ამარ სულოევი
ამარ სულოევი (დ. 7 იანვარი, 1976, ქ. კალინინო (ამჟამად ქ. ტაშირი), სომხეთი) – ეთნიკურად ეზიდი პროფესიონალი კიკბოქსიორი, შერეული სტილის მებრძოლი, კლუბი «Red Devil Fighting Team»,–ის წევრი.
ბიოგრაფია
სპორტით ამარი 17 წლიდან არის დაკავებული, და 1997 წელს გადავიდა კიკბოქსინგში. პროფესიონალურ არენაზე ამარმა 31 ბრძოლა ჩაატარა, რომლისგანაც 24 გაიმარჯვა და 7 წააგო. გამაჯვებების ნახევარი (12) ამარმა ნოკაუტით მოიპოვა, და მესამედი — მტკივნეული ილეთებით. 15 გამარჯვება ამარმა პირველივე რაუნდში მოიპოვა.
ბრძოლების შედეგები
შერეული სტილი (ММА)
რესურსები ინტერნეტში
კატეგორია:ეზიდები კატეგორია:დაბადებული 1976 კატეგორია:დაბადებული 7 იანვარი
Obscured by Clouds
Obscured by Clouds (ღრუბლებით დაფარული) — ინგლისური პროგრესული როკ-ჯგუფ პინკ ფლოიდის ალბომი, რომელიც წარმოადგენს მუსიკას ფრანგული ფილმისათვის La Vallée. ფილმის რეჟისორი არის ბარბეტ შროდერი. იგი კმაყოფილი იყო მისი ფილმისათვის ჯგუფის მიერ შექმნილი წინა ნამუშევრით, More და ამჯერადაც, ავანსის გადახდის შემდეგ, პინკ ფლოიდმა ჩაწერა რამდენიმე სიმღერა, რომელიც შროდერმა ფილმში გამოიყენა.
ისტორია
ამ პერიოდში ჯგუფი უკვე მუშაობდა ალბომზე The Dark Side of the Moon, მაგრამ მცირე პაუზა გააკეთა, რათა პარიზში ფილმისათვის მუსიკა დაეწერა. ამასთან დაკავშირებით ნიკ მეისონი იხსენებს:
ალბომის ჩაწერისას ჯგუფი თავისუფლად იყენებდა სტანდარტული როკ სიმღერების აგების მეთოდს, რის გამოც ალბომი უფრო ახლოს არის ჩვეულ როკ-მუსიკასთან, ვიდრე პინკ ფლოიდის ჩვეულ სტილთან.
Obscured by Clouds იყო ჯგუფის პირველი ალბომი, რომელზეც გამოიყენეს სინთეზატორი VCS 3.
საკონცერტო შესრულებები
ჯგუფის 1973 წლის რამდენიმე კონცერტი იწყებოდა კომპოზიციების „Obscured by Clouds“ და „When You're In“ თემაზე იმპროვიზაციებით, რასაც სცენაზე ახლდა ბოლი და ფერადი შოუ.
„Childhood's End“ ასევე რამდენიმეჯერ შესრულდა კონცერტებზე. იგი პირველად დაუკრეს 1972 წლის 1 დეკემბერს და 1973 წლის მარტში. როგორც წესი, კომპოზიციას ასრულებდნენ ვრცელი ინსტრუმენტული პასაჟებით.
„Wot's... Uh, the Deal?“ პირველად შესრულდა დეივიდ გილმორის 2006 წლის სოლო-ტურის მსვლელობისას. ერთ-ერთი შესრულება შეტანილია DVD დისკზე Remember That Night, ხოლო ალბომის Live in Gdańsk გრამფირფიტის გამოცემაში შეტანილია მისი აუდიოჩანაწერი.
გარეკანი
ალბომის გარეკანის გაფორმებაში, წინა მხარისთვის Hipgnosis-ის მიერ შემუშავდა ბუნდოვანი გამოსახულება, რომელიც სინამდვილეში წარმოადგენს კადრს ფილმიდან, რომელზეც მამაკაცი ხეზე დგას. გრამფირფიტის კონვერტის უკანა მხარეზე გამოტანილია კადრები ფილმიდან „ველი“. წინა მხარეს სხვადასხვა გამოცემაში ახლდა სტიკერი ალბომის და ჯგუფის სახელწოდებით.
ბარბეტ შროდერი, „ველის“ რეჟისორი, ხუმრობით ამბობდა, რომ ჯგუფის ყურადღება გადატანილი იყო შემდეგი ალბომის მომზადებაზე, ამიტომ არ სურდათ, რომ ალბომს ზედმეტი ყურადღება მიეზიდა.
1994 წელს გამოსული CD-ის გამოცემა გამდიდრებულია შესანიშნავი ილუსტრირებით - ფილმის მოკლე სიუჟეტით, კადრებით თავად ფილმიდან, სიმღერების ტექსტებით, ალბომის ანოტაციით. მიუხედავად მთავარი გამოსახულების მარტივი ხასიათისა, ეს გამოსახულება იყო ნიკ მეისონის ერთ-ერთ საყვარელი დიზაინი.
CD-ზე, 2011 წლის Discovery-ში და Pink Floyd Records-ის 2016 წლის ტირაჟში 1994 წლის გამოცემასთან შედარებით ფოტოსურათების რაოდენობა შემცირებულია.
აღსანიშნავია თურქული გამოცემა (1978, SIERRA ‎– LP 1780), რომლის გარეკანზე შეცდომით არის დაბეჭდილი ჯგუფ Queen-ის ფოტოსურათი.
სქოლიო
კატეგორია:პინკ ფლოიდის საუნდტრეკები კატეგორია:1972 წლის ალბომები კატეგორია:1972 წლის საუნდტრეკები კატეგორია:Harvest Records-ის ალბომები კატეგორია:EMI Records-ის ალბომები კატეგორია:Capitol Records-ის ალბომები კატეგორია:ალბომები დეივიდ გილმორის პროდიუსერობით კატეგორია:ალბომები Hipgnosis-ის გარეკანის დიზაინით კატეგორია:ალბომები ნიკ მეისონის პროდიუსერობით კატეგორია:ალბომები როჯერ უოტერსის პროდიუსერობით კატეგორია:ალბომები რიჩარდ რაიტის პროდიუსერობით კატეგორია:ალბომები სტორმ თორგერსონის გარეკანის დიზაინით
კუშჩის ორმოსამარხი
კუშჩის ორმოსამარხი — ორმოსამარხი, მდებარეობს წალკის მუნიციპალიტეტის სოფელ კუშჩში. გაითხარა 1939 წელს (ხელმძღვანელი ბორის კუფტინი), რომელშიც აღმოჩნდა ძვ. წ. VII საუკუნის ნივთები (ბრინჯაოს მასიური კვერთხისთავი, ორფრთიანი ყუნწიანი ისრისპირები და სხვ.) მ. შ. სამხრეთ-აღმოსავლეთ ამიერკავკასიის ტიპის რკინის მსხვილი ორკაპა კოტით. 1947 წელს იქვე გაითხარა ქვაყუთი და ქვებშემოწყობილი 4 ორმოსამარხი, რომლებშიც აღმოჩნდა ადრინდელი ანტიკური ხანისათვის დამახასიათებელი მასალა (თიხის ჭურჭელი, ბრინჯაოსა და ვერცხლის სასაფეთქლე რგოლები, ბრინჯაოს და რკინის ზურგშეზნექილი სამაჯურები, ვერცხლის ფარაკიანი ბეჭედი, ფერადი ქვებისა და მინის მძივები...) ქვაყუთში (ძვ. წ. IV საუკუნის I ნახევარი) სხვა ნივთებთან ერთად ნაპოვნია შავი მინის ცილინდრული უნიკალური სანელსაცხებლე, აგრეთვე მოყვითალო ანგობით დაფარული და წითელი წერნაქით მოხატული 2 თიხის დოქი, რომლებიც საქართველოში აღმოჩენილი ადრინდელი ანტიკური ხანის უძველესი მოხატული ჭურჭლებია.
ლიტერატურა
კატეგორია:წალკის მუნიციპალიტეტის არქეოლოგიური ძეგლები
სამიუელ უმტიტი
სამიუელ უმტიტი (Samuel Yves Umtiti; დ. 14 ნოემბერი, 1993, იაუნდე, კამერუნი) — ფრანგი ფეხბურთელი. საფეხბურთო კლუბ „ლეჩეს“ (იჯარით ბარსელონადან), ცენტრალური მცველი. 2018 წლის მსოფლიო ჩემპიონი და 2016 წლის ევროპის ვიცე-ჩემპიონი საფრანგეთის ეროვნული ნაკრების შემადგენლობაში.
კარიერა
პროფესიონალური კარიერა დაიწყო საფეხბურთო კლუბ „ლიონში“, 2012 წელს. კლუბში ყოფნისას ჩაატარა 170 თამაში და გაიტანა 3 გოლი. 2016 წელს უმტიტი 25 მილიონი ევროს სანაცვლოდ „ბარსელონამ“ შეიძინა.
საკლუბო
ოლიმპიკ ლიონი: (2)
ბარსელონა: (7)
სანაკრებო
საფრანგეთი:
სქოლიო
კატეგორია:დაბადებული 14 ნოემბერი კატეგორია:დაბადებული 1993 კატეგორია:ფრანგი ფეხბურთელები კატეგორია:კამერუნელი ფეხბურთელები კატეგორია:მსოფლიო ჩემპიონები ფეხბურთში კატეგორია:ლიონის ოლიმპიკის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:სერია A-ს ფეხბურთელები კატეგორია:ლეჩეს ფეხბურთელები კატეგორია:საფრანგეთის ნაკრების ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:ლიგა 1-ის ფეხბურთელები კატეგორია:საპატიო ლეგიონის ორდენის კავალრები
რეცეპტორული ცილები
ინტეგრალური ცილების ნაწილი რეცეპტორებს წარმოადგენს, რომელთა მეშვეობითაც უჯრედი გარემოდან მოსული ინფორმაციის აღქმას ახდენს. ცილა რეცეპტორებს გააჩნიათ სპეციფიკური უბნები, რომლებსაც შესაბამისი სასიგნალო მოლეკულები უკავშირდება. სასიგნალო მოლეკულებთან დაკავშირება რეცეპტორის მიერ სპეციფიკური ფუნქციის განხორციელებას უზრუნველყოფს.
რეცეპტორული ცილები:
კატეგორია:ქსოვილები კატეგორია:ცილები
ლოლუა
საკუთარი სახელი ლოლუა შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
იან ამოს კომენსკის ეროვნული პედაგოგიური მუზეუმი და ბიბლიოთეკა
იან ამოს კომენსკის ეროვნული პედაგოგიური მუზეუმი და ბიბლიოთეკა — პედაგოგიური მუზეუმი პრაღაში, დაარსდა 1892 წელს.
იგი ერთ-ერთი უძველესი მუზეუმია ჩეხეთის რესპუბლიკაში. 1991 წლიდან ის ეკუთვნის ჩეხეთის რესპუბლიკის განათლების, ახალგაზრდობისა და სპორტის სამინისტროს. მუზეუმი არის მნიშვნელოვანი კვლევითი ცენტრი, იგი ორიენტირებულია ჩეხური განათლების, პედაგოგიკის, მასწავლებლებისა და განათლების ისტორიაზე, რომელიც ეხება იან ამოს კომენსკის ცხოვრებას, საქმიანობას და მემკვიდრეობას. კოლექციები მოიცავს ბიბლიოთეკის ერთეულებს, რომელიც სპეციალიზირებულია ჩეხური განათლების განვითარებაზე ევროპულ კონტექსტში. ამავე დროს იგი ხაზს უსვამს სტუდენტებისა და პედაგოგების ისტორიულ როლს განათლების პროცესში.
რესურსები ინტერნეტში
კატეგორია:ჩეხეთის მუზეუმები
დიტრიხ ფონ ზაუკენი
დიტრიხ ფონ ზაუკენი (Dietrich von Saucken; დ. 16 მაისი, 1892, ფიშჰაუზენი, აღმოსავლეთი პრუსია — გ. 27 სექტემბერი, 1980, მიუნხენი) — გერმანელი სამხედრო მოღვაწე, ვერმახტის სატანკო ჯარების გენერალი. სხვადასხვა დროს მსახურობდა პრუსიის არმიაში, რაიხსვერსა და ვერმახტში.
რესურსები ინტერნეტში
კატეგორია:გერმანელი სამხედრო მოღვაწეები კატეგორია:დაბადებული 16 მაისი კატეგორია:დაბადებული 1892 კატეგორია:გარდაცვლილი 27 სექტემბერი კატეგორია:გარდაცვლილი 1980
Life on the Fast Lane
„Life on the Fast Lane“ — სერიალ „სიმფსონების“ პირველი სეზონის მეცხრე ეპიზოდი, რომელიც ეთერში 1990 წლის 18 მარტს გავიდა.
ამ ეპიზოდში მარჯ სიმფსონი იწყებს ბოულინგში თამაშს. მისი ინსტრუქტორი, ჟაკი, მისდამი დიდ ინტერესს იჩენს. მარჯის ოჯახი საფრთხეშია, მაგრამ მარჯი ირჩევს საყვარელ ქმარს და შვილებს.
რესურსები ინტერნეტში
კატეგორია:სიმფსონების ეპიზოდები (სეზონი 1)
ჯასტინი და სიმამაცის რაინდები
„ჯასტინი და სიმამაცის რაინდები“ (Justin y la espada del valor, Justin and the Knights of Valour) — ინგლისურ-ესპანური სრულმეტრაჟიანი 3D ანიმაციური ფენტეზი ფილმი. Kandor Graphics-სა და კინო-გაერთიანება Sony Pictures Releasing de España-ის ერთობლივი ნაწარმოები. ფილმის რეჟისორია მანუელ სიცილია, პროდიუსერები — მარსელინო ალმანსა, ანტონიო ბანდერასი, კერი ფულტონი და რალფ კემპი, სცენარისტები — მეთიუ ჯეიკობსი და მანუელ სიცილია, მუსიკა ეკუთვნის ილან ეშკერს. პერსონაჟებს ახმოვანებენ ფრედი ჰაიმორი, ანტონიო ბანდერასი, ჯეიმზ კოსმო, ჩარლზ დენსი, ტემსინ ეგერტონი, რუპერტ ევერეტი, ბარი ჰამფრისი, ალფრედ მოლინა, მარკ სტრონგი, დევიდ უოლიამსი, ჯული უოლტერსი, ოლივია უილიამსი და სირშა რონანი. ფილმში მოთხრობილია თინეიჯერი ბიჭის, ჯასტინის ისტორია, რომელსაც მისი ბაბუის, სერ როლანდის მსგავსად სურს გახდეს რაინდი.
პრემიერა გაიმართა 2013 წლის 13 სექტემბერს გაერთიანებულ სამეფოში. ფილმს წილად ხვდა უარყოფითი შეფასებები კინოკრიტიკოსებისაგან. საერთო განხილვების საიტ Rotten Tomatoes-ზე მისი საერთო რეიტინგი შეადგენს 13% (15 მიმოხილვაზე დაყრდნობით). 2014 წელს Paramount Home Media Distribution-მა ფილმი DVD და Blu-ray ფორმატებში გამოსცა.
სქოლიო
კატეგორია:ფილმები ანბანის მიხედვით კატეგორია:ინგლისურენოვანი ფილმები კატეგორია:2013 წლის ფილმები კატეგორია:2013 წლის ანიმაციური ფილმები კატეგორია:ამერიკული 3D ფილმები კატეგორია:ესპანური ანიმაციური ფილმები კატეგორია:ესპანური ფილმები კატეგორია:ანიმაციური კომედიური ფილმები კატეგორია:ანიმაციური სათავგადასავლო ფილმები
ბიღირი (გოქჩაი)
ბიღირი (Bığır) — სოფელი აზერბაიჯანში, გოქჩაის რაიონში. მოსახლეობის რაოდენობა  —      5 724 კაცი.
რესურსები ინტერნეტში
კატეგორია:გოქჩაის რაიონის სოფლები
Alice In Chains
მუსიკალური სტილის მხრივ Alice In Chains გრანჟ-ჯგუფად მოიხსენიება, თუმცა მათი შემოქმედება მრავალფეროვანია და მოიცავს როგორც მძიმე მეტალის, ასევე აკუსტიკური მუსიკის ელემენტებს. ჯფუგი მიჩნეულია „სიეტლის დიდი ოთხეულის“ წევრად, ნირვანასთან, Pearl Jam-თან და Soundgarden-თან ერთად.
thumb|ლეინ სტეილი კონცერტზე
რესურსები ინტერნეტში
კატეგორია:როკ-ჯგუფები კატეგორია:ამერიკული როკ-ჯგუფები კატეგორია:1980-იანი წლების მუსიკალური ჯგუფები კატეგორია:1990-იანი წლების მუსიკალური ჯგუფები კატეგორია:1987 წელს ჩამოყალიბებული ჯგუფები კატეგორია:გრანჟ ჯგუფები
Diacamma palawanicum
Diacamma palawanicum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
Nevermind
Nevermind — ჯგუფ ნირვანას მეორე სტუდიური ალბომი, რომელიც გამოვიდა 1991 წლის 24 სექტემბერს, ბუტჩ ვიგის პროდიუსერობით. Nevermind იყო ლეიბლზე Geffen Records გამოცემული ჯგუფის პირველი დისკი. კურტ კობეინმა ალბომის მუსიკალური მხარე ააგო ჯგუფის Pixies გავლენით.
მიუხედავად მცირე იმედისა, კომერციულად ალბომი ნამდვილ სიურპრიზად იქცა. უშუალოდ ეს განაპირობა სინგლის Smells Like Teen Spirit წარმატებამ. 1992 წლის იანვრისათვის ბილბორდის ჩარტის სათავეში მან ჩაანაცვლა მაიკლ ჯექსონის დისკი Dangerous. აშშ-ში ალბომს მიენიჭა 10 გზის პლატინა (10 მილიონი გაყიდული ასლი). დღეისათვის გაყიდულია მისი დაახლოებით 30 მილიონი ასლი.
Nevermind იქცა ალტერნატიული როკის დიდ სცენაზე გასვლის მთავარ მიზეზად. კრიტიკოსები მას დღემდე აფასებენ, როგორც ყველა დროის ერთ-ერთ საუკეთესო როკ-ფირფიტას.
სქოლიო
კატეგორია:1991 წლის ალბომები კატეგორია:ნირვანას ალბომები კატეგორია:Geffen Records-ის ალბომები
მცირე სამთო ენციკლოპედია
მცირე სამთო ენციკლოპედია (Мала гірнича енциклопедія) — უკრაინული უნივერსალური სამტომიანი გამოცემა. მოიცავს სამთო მეცნიერებებისა და ტექნიკის მხარეებს. შეიცავს დაახლოებით 18 000 ტერმინოლოგიურ და ნომენკლატურულ ერთეულს, რომელიც ასახავს მყარი, თხევადი და აირისებრი სასარგებლო წიაღისეულების ძიების, მოპოვებისა და თავდაპირველი გადამუშავების ძირითად ასპექტებს. ტირაჟი 1000 ეგზემპლარი.
პირველი ტომი გამოიცა — 2004 წელს, მეორე ტომი — 2007 წელს, ხოლო მესამე ტომი — 2013 წელს. იდეის ავტორი და პროექტის ხელმძღვანელია პროფესორი ვლადიმერ ბილეცკი.
ლიტერატურა
კატეგორია:უკრაინული ენციკლოპედიები
14 აპრილი
14 აპრილი — გრიგორიანული კალენდრის 104-ე დღე (ნაკიან წლებში - 105–ე დღე). წლის ბოლომდე დარჩენილია 261 დღე.
დღის მოვლენები
100px|right
იხილეთ აგრეთვე
სხვა თვეები
კუშჩის გორასამარხი
კუშჩის გორასამარხი — გორასამარხი, მდებარეობს წალკის მუნიციპალიტეტის სოფელ კუშჩის მახლობლად. გაითხარა 1940-1947 წლებში. შედგება შუა ბრინჯაოს ხანის (ძვ. წ. XVIII-ძვ. წ. XVII სს.) 2 გორასამრხისაგან ე. წ. თოფ-ქარი I და თოფ-ქარი II. ორივე გორასამარხს ქვით ნაგები დასაკრძალავი დარბაზები ჰქონდა. მათში აღმოჩნდა მოყვითალო ანგობის ფონზე ყავისფრად მოხატული დერგები და ჭდეული ორნამენტით შემკული შავპრიალა კერამიკა, ობსიდიანის ისრისპირები, ბრინჯაოს მახვილის ნატეხი, ოქროს და მინისებრი პასტის მძივები, ოქროს და ვერცხლის გარსაკრავები და სხვ. პირველ გორასამარხში ნაპოვნი გავარსითა და ფერადი ქვების ინკრუსტაციით შემკული ოქროს სფერულთავიანი ვერცხლის საკინძი ძველი ქართული ოქრომჭედლობის ერთ-ერთი საუკეთესო ნიმუშია.
ლიტერატურა
კატეგორია:წალკის მუნიციპალიტეტის არქეოლოგიური ძეგლები
იტაპირანგა
იტაპირანგა (Itapiranga) — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონესის მეზორეგიონს.
2011 წლის მონაცემებით, მოსახლეობა 8 200 ადამიანს შეადგენდა. ფართობი 4 231.132 კმ²-ია. მოსახლეობის სიმჭიდროვე 1.94 კმ²-ზე.
რესურსები ინტერნეტში
კატეგორია:ამაზონასის შტატის მუნიციპალიტეტები
Diacamma pallidum
Diacamma pallidum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
პტა
მინი|პტა პტა, ფთა, პტაჰი  (phtah, phtahs) — ცეცხლის ღმერთი, ძვ. ეგვიპტელთა ჰეფესტოსი, ნილოსის შვილი, რომლის სახელიდან უნდა მომდინარეობდეს ეგვიპტის და ფარაონთა სატახტოს მემფისის სახელი, სადაც მისი კულტი განსაკუთრებით ძლიერი იყო. ხატავდნენ ჯუჯად, რომელსაც მრუდე ჯოხი ეჭირა, ან შოლტი და ხშირად შევარდენის თავი ჰქონდა. ჰეროდოტეს აზრით აქაოსის ძის ფთიოსის სახელი ეწოდა ქალაქ ანთილას. ითვლებოდა ქვეყნიერების შემოქმედად, ქალაქთა და ტაძართა მშენებლად, ხელოსანთა მფარველად.
პტა ძველი ღმერთია, სხვა ღმერთებზე 9 000 წლით ადრე განაგებდა სამყაროს. გამოხატავდნენ ძალაუფლების კვერთხით, განუვითარებელი ჯუჯა ბავშვის სახით, ნიშნავდა სამყაროს არასრულყოფილებას (ამითაც და სახელითაც ჰეფესტოსს ემსგავსება). მემფისში დიდებული ტაძარი ჰქონდა. აპისი, „ღმერთ პტას ცოცხალი სახეც“ აქ იდგა. პტას გონებამ (სიტყვამ, შემდეგ „ლოგოსმა“) შვა ღმერთიც და ადამიანიც. ერმიტაჟში ინახება ბრინჯაოს და ხის ქანდაკებანი (XII-VI სს.)
რესურსები ინტერნეტში
კატეგორია: ეგვიპტური მითოლოგია კატეგორია: ეგვიპტური ღვთაებები
Homer's Night Out
Homer's Night Out — სერიალ „სიმფსონების“ პირველი სეზონის მეათე ეპიზოდი, რომელიც ეთერში 1990 წლის 25 მარტს გავიდა.
ამ ეპიზოდში ბარტ სიმფსონი ფოტოაპარატით კლუბში მოცეკვავე გოგონასთან ერთად მამას, ჰომერ სიმფსონს იღებს. ფოტო მთელ ქალაქში გავრცელდება და იწვევს კონფლიქტს მარჯ სიმფსონსა და ჰომერს შორის.
რესურსები ინტერნეტში
კატეგორია:სიმფსონების ეპიზოდები (სეზონი 1)
ახალგაზრდა ფეხბურთელთა ასოციაცია
ახალგაზრდა ფეხბურთელთა ასოციაცია შემოკლებით "აფა" არის საქართველოს მინი-ფეხბურთის სამოყვარულო საფეხბურთო კლუბი. დაარსდა 2006 წლის 3 სექტემბერს. გუნდი თამაშობს შავ-ყვითელ ფერებში, სახლის სტადიონი არის აფა სტედიუმი.
ისტორია
95-წლიდან ფიზკულტურის ინსტიტუტის სტადიონზე ვარჯიშობდა გუნდი სახელწოდებით "აფა", გუნდი საკმაოდ მაღალ დონეზე გამოდიოდა სხვადასხვა ტურნირებზე. 2000 წელს "აფა" გაემგზავრა ერევანში სადაც მოიგო "Friendship Championship"-ის თასი. ეს იყო გუნდის ისტორიაში ყველაზე დიდი წარმატება, ამის შემდეგაც გუნდს მრავალი ტიტული აქვს მოგებული. 2004 წელს "აფა" დაიშალა ფინანსური პრობლემების გამო, გუნდმა შეწყვიტა არსებობა, ფეხბურთელებმაც სხვა კლუბებს მიაშურეს. 2006 წელს აფა-ს ფეხბურთელები ერთმანეთს 2 წლის განშორების შემდეგ ისევ შეხვდნენ, რის მერეც აფაელებმა გადაწყვიტეს გუნდი ისევ გაეცოცხლებინათ და 3 სექტემბრის 2006 წელს '''ს.კ. აფა''' ისევ დაბრუნდა. გუნდის დაარსებას სათავე ჩაუყარეს ძველმა აფაელებმა (გიორგი თვალავაძემ და გიორგი თავართქილაძეძ) და ს.კ. სპორტლიდერის ფეხბურთელმა (გიორგი პეტრიაშვილმა). გუნდი მაღალი დონის ფეხბურთელებით დაკომპლექტდა, 2007-2008 წელს აფამ მე-3 ადგილი დაიკავა "თანამეგობრობის თასზე", ხოლო რამდენიმე თვის შემდეგ კი "ფორუმის თასი"-ს გამარჯვებული გახდა.
რესურსები ინტერნეტში
კატეგორია:საქართველოს საფეხბურთო კლუბები
ბირინჯი-არაბჯაბირლი
ბირინჯი-არაბჯაბირლი (Birinci Ərəbcəbirli) — სოფელი აზერბაიჯანში, გოქჩაის რაიონში.
რესურსები ინტერნეტში
კატეგორია:გოქჩაის რაიონის სოფლები
მაღრაანის ქისი
მაღრაანის ქისი — ადგილწარმოშობის დასახელების, კონტროლირებადი უმაღლესი ხარისხის ღვინო.
ღვინო „მაღრაანის ქისი“ შეიძლება იყოს მხოლოდ თეთრი მშრალი და ქარვისფერი მშრალი.
პროდუქტის ფიზიკური და ქიმიური მახასიათებლები
ღვინო „მაღრაანის ქისი“ თეთრი მშრალი უნდა აკმაყოფილებდეს შემდეგ მოთხოვნებს:
წარმოების გეოგრაფიული ადგილის საზღვრები – მიკროზონა
მაღრაანის მიკროზონა მდებარეობს შიდა კახეთში, ახმეტის მუნიციპალიტეტის ადმინისტრაციულ საზღვრებში. ჩრდილოეთიდან მას ესაზღვრება კავკასიონის ქედის სამხრეთ-დასავლეთის კალთები, დასავლეთიდან - სოფელ ფიჩხოვანისა და სოფელ ზემო ალვანის წყალგამყოფი ქედი, აღმოსავლეთიდან - ბაბანეურის სახელმწიფო ნაკრძალი, ხოლო სამხრეთიდან - მდინარე ბაბანეურის ფშა.
მაღრაანის მიკროზონა მოიცავს სოფლებს: მაღრაანი, ფიჩხოვანი, არგოხი და ბაბანეური. ღვინო „მაღრაანის ქისის“ წარმოებისათვის განკუთვნილი ყურძენი მოწეული უნდა იყოს მხოლოდ მაღრაანის მიკროზონაში გაშენებული ვენახებიდან. ყურძნის გადამუშავება და ღვინის დამზადება ხდება მაღრაანის მიკროზონის ტერიტორიაზე. ყურძნის გადამუშავება და ღვინის დამზადება, ასევე, დასაშვებია მაღრაანის მიკროზონის გარეთ, მხოლოდ კახეთის მევენახეობის ზონის ფარგლებში.
ვაზის ჯიშები
„მაღრაანის ქისი“ შეიძლება დამზადდეს მხოლოდ ქისის ჯიშის ყურძნიდან (სინონიმი - „მაღრაანული ქისი“). დაუშვებელია სხვა ჯიშების გამოყენება.
ვენახის გაშენება, სხვლა-ფორმირება და მოვლა
ვენახები გაშენებული უნდა იყოს 400–800 მეტრის სიმაღლეზე ზღვის დონიდან;
ყურძნის სიმწიფე, რთველი, ტრანსპორტირება
ღვინო „მაღრაანის ქისი“ მზადდება მწიფე ყურძნისაგან, რომლის შაქრიანობა აკმაყოფილებს შემდეგ მოთხოვნებს: ღვინო „მაღრაანის ქისი“ ქარვისფრის დასამზადებლად ყურძნის კლერტი უნდა იყოს მომწიფებული.
ყურძნის ტრანსპორტირება დასაშვებია მხოლოდ ხის ან პლასტმასის ყუთებით, აგრეთვე, უჟანგავი ფოლადის ძარებით. დაუშვებელია ყურძნის ტრანსპორტირებისას პოლიეთილენის პარკების და/ან ტომრების გამოყენება.
ღვინო „მაღრაანის ქისი“ თეთრი მშრალი
ღვინო „მაღრაანის ქისი“ თეთრი მზადდება მხოლოდ თვითნადენი ტკბილისგან. ყურძენს დაწურავენ, თვითნადენ ტკბილს დაწდომის შემდეგ ადუღებენ არაუმეტეს 20°C ტემპერატურაზე. დასაშვებია დურდოს მაცერაცია დუღილამდე ან/და დუღილის დასაწყისში.
ღვინო შეიძლება დავარგდეს ან ჩამოისხას დავარგების გარეშე. დავარგების შემთხვევაში სავალდებულოა ღვინის დავარგება მუხის კასრებში არანაკლებ 6 თვის განმავლობაში.